open-index/open-wikipedia-markdown huggingface dataset:
Vaalkorhaan

Die **vaalkorhaan** (*Heterotetrax vigorsii*) is 'n gelokaliseerde, algemene standvoël wat tot die wildepoufamilie (Otididae) behoort. Dit is endemies aan halfwoestyn van die westelike deel van Suid-Afrika en aanliggende suidelike Namibië. In Duits en Engels staan dit onderskeidelik as *Namatrappe* en *Karoo korhaan* bekend, aangesien dit grootliks tot die Nama-Karoo beperk is.

## Subspesies
Daar is twee subspesies, naamlik die nominaatras in die suid- en suidoostelike streke, en *H. v. namaqua* (Roberts, 1932), van noordwestelike Suid-Afrika en suidelike Namibië.

## Habitat
Die vaalkorhaan leef in 'n verskeidenheid halfdorre habitatte wat die karoo en ander droeë struikveld-habitatte insluit. Dit is ook teenwoordig in effens digter struikveld waar plante van 10 tot 50&nbsp;cm hoog aan hulle skuiling bied. In die Wes-Kaap is 'n klein bevolking ook in karoo-agtige fynbos teenwoordig.

## Fisiese kenmerke
Die voël is sowat 60&nbsp;cm (56 – 62&nbsp;cm) in lengte en weeg van 1,1 tot 2 kilogram. Mannetjies is groter en swaarder, en weeg gemiddeld 1,6&nbsp;kg teenoor wyfies wat 1,35&nbsp;kg weeg. Die kop-, nek- en borsvere van die nominaatsubspesie is grysbruin, die kenvere swart en keelvere met wit omsoom. Die pensvere is rosig wit, en die vlerkvere bruin. Die wyfie lyk soos die mannetjie behalwe dat haar keel minder swart geveerd is. Die nek en bors van subspesie *E. v. namaqua* is gryser vergeleke met die nominaatsubspesie.

## Voeding
Vaalkorhane is omnivories, maar plantmateriaal vorm die grootste komponent. Blomme, vrugte, blare en knolle word gevreet. In besonder is die blomme van plante in die Asteraceae (madeliefies), Brassicaceae en Mesembryanthemaceae (vygies) seisoenaal belangrik.

## Fotogalery 

Eupodotis vigorsii MWNH 0039.JPG|'n Eier van die vaal-korhaan in die Wiesbadenmuseum
File:Eupodotis vigorsii 116425172, crop.jpg|Vaalkorhaankuiken begelei deur 'n volwassene in !Karas, Namibië
OtisVigorsiDavies.jpg|'n Illustrasie van die volwassene deur C.G. Finch-Davies

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=199B62803C809453
Bloukorhaan

Die **Bloukorhaan** (*Eupodotis caerulescens*) is 'n endemiese, gelokaliseerde, algemene standvoël wat voorkom in sentraal Vrystaat en Gauteng. Die voël leef in grasvelde. Die voël is 52 – 60&nbsp;cm groot en weeg  1.2 - 1.6 kilogram. In Engels staan die voël bekend as *Blue Korhaan*.

[Links|240px|Suidelike [Vrystaat, Suid-Afrika]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=501B3D622D2A02BD
Gevlekte vleikuiken

Die **Gevlekte vleikuiken** (*Sarothrura elegans*) is 'n gelokaliseerde, algemene standvoël en leef in digte woudonderbos, aangrensende struikveld en dig beboste tuine. Hulle kom voor aan die suid- en ooskus van Suid-Afrika, Mpumalanga en die hooglande in Zimbabwe. Die voël is 15 – 17&nbsp;cm groot en weeg 40 - 60 gram. In Engels staan die voël bekend as *Buff-spotted Flufftail*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Grootskedebek

Die **grootskedebek** (*Chionis albus*) – ook bekend as die **Amerikaanse peddie** – is 'n seldsame voël en swerwer wat Suid-Afrika gewoonlik van April tot Junie besoek. Die voël broei in die Antarktiese Skiereiland. Die voël is 38 – 40&nbsp;cm groot en weeg  500 – 780 gram. In Engels staan die voël as die *Greater Sheathbill* bekend.

Die voëls beroof pikkewyne van hul voedsel, soos kril en vis, en soms ook van hul eiers en kuikens. Verder vreet hulle aas, ontlasting (byvoorbeeld van olifantrobbe), lintwurms en ander ongewerwelde diere en, indien teenwoordig, selfs menslike afval.

## Fotogalery 

Snowy Sheathbills.jpg|
Pochwodziob (js).jpg|
Pochwodziob2 (js).jpg|
Snowy Sheathbill.jpg|

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=62AC9C19E209962D
* 
* 
*
Rooivlerksprinkaanvoël

__NOTOC__

Die **rooivlerksprinkaanvoël** (*Glareola pratincola*) is 'n gelokaliseerde, algemene standvoël en intra-Afrika trekvoël. Die voël is 24 – 25&nbsp;cm groot en weeg  60 - 100&nbsp;gram. In Engels staan dit as die *collared pratincole* bekend.

## Galery

Lêer:Glareola pratincola03.jpg|Volwassene in vlug
Lêer:Collared pratincole (Glareola pratincola) juvenile Hasarlic.jpg|Jongvoël in Roemenië
Lêer:Glareola pratincola pratincola MHNT.ZOO.2010.11.120.1.jpg|Twee eiers van *G. p. pratincola*
Lêer:Glareola pratincola - Collared Pratincole 01.webm|Video van *Glareola pratincola*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Brandwag

**Brandwag** (ook soms **Brandwacht**) is 'n nedersetting in die gebied van die Mosselbaai Plaaslike Munisipaliteit. Dit is geleë aan die R328-pad wat Hartenbos via Ruiterbos en die Robinsonpas met Oudtshoorn verbind. Brandwag is net noord van Hartenbos en net wes van die Geelbeksvlei.

In 1817 is aan A.G. van Kervel, die eerste landdros van George, hier 'n leningsplaas van slegs 209 vierkante roede (21 hektaar) toegeken. Mettertyd het dit tot 'n klein dorpie ontwikkel. In sy fleur het die gehug beskik oor 'n skool, weeshuis, winkel en poskantoor. Tans is daar in die dorpskern slegs enkele woonhuise en die kerkgebou en saal van die NG gemeente Brandwacht. 

In 1871 is daar begin met 'n wolwassery weens die onuitputlike bron van sagte water uit die Brandwagrivier. Wol uit Brandwag het hoë pryse in Londen behaal. Later jare is die was van wol na Groot-Brakrivier oorgeplaas. 

Tydens die Tweede Vryheidsoorlog het daar op 9 September 1901 'n skermutseling tussen Boere- en Britse magte hier plaasgevind. 'n Burger met die van Rhode het gesneuwel en lê in die plaaslike kerkhof begrawe.

## Sien ook 
* Lys van dorpe in Suid-Afrika

## Bibliografie 
* Franklin, Margaret: The story of Great Brak River. Kaapstad: Struik, 1975. 
* Fransen, Hans: A guide to the old buildings of the Cape. Kaapstad: Jonathan Ball, 2004. 
* Steyn, G.F.: Eeufees-Gedenkboek. N.G. Gemeente Mosselbaai 1845-1945. Mosselbaai: Mossel Bay Advertiser, 1945.
Nzheleledam

Die **Nzheleledam**  (ook Njeleledam) is 'n boogtipedam, geleë in die Nzhelelerivier noord van die Soutpansberg in Limpopoprovinsie, Suid-Afrika. Die dam het 'n bakmaat van 55,3 miljoen m3 agter 'n wal van 47&nbsp;m. Die dam is in 1948 gebou vir besproeiing en die gevaarpotensiaal is as hoog aangeteken (3).

## Sien ook 
* Lys van grootste damme in Suid-Afrika

## Verwysings
Steltloperagtiges

**Steltloperagtiges** (*Charadriiformes*) is 'n diverse orde van klein tot medium-groot voëls. Die orde omvat ongeveer 350 spesies wat reg oor die wêreld voorkom. Meeste spesies leef naby water en eet invertebrate of ander klein diertjies. Nietemin is sommige pelagies (seevoëls), sommige woon in woestyne en 'n paar kom in digte woude voor.

## Taksonomie 
Die orde word in die volgende families onderverdeel:
* familie Alcidae
* familie Burhinidae (dikkoppe)
* familie Charadriidae
* familie Chionididae
* familie Dromadidae
* familie Glareolidae
* familie Haematopodidae (tobies)
* familie Ibidorhynchidae
* familie Jacanidae (langtone)
* familie Laridae (meeue)
* familie Pedionomidae
* familie Pluvianellidae
* familie Pluvianidae
* familie Recurvirostridae
* familie Rhynchopidae (waterploeërs)
* familie Rostratulidae (goudsnippe)
* familie Scolopacidae (strandlopers en snippe)
* familie Stercorariidae (roofmeeue)
* familie Thinocoridae
* familie Turnicidae

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Glareolidae

**Glareolidae** is 'n familie van voëls in die orde van steltloperagtiges (*Charadriiformes*). Die familie omvat 17 spesies.

## Taksonomie 
* Genus *Cursorius*
***Cursorius coromandelicus*
***Cursorius cursor*
***Cursorius rufus* - Bloukopdrawwertjie
***Cursorius somalensis*
***Cursorius temminckii* - Trekdrawwertjie
* Genus *Glareola*
***Glareola cinerea*
***Glareola lactea*
***Glareola maldivarum*
***Glareola nordmanni* - Swartvlerksprinkaanvoël
***Glareola nuchalis* - Withalssprinkaanvoël
***Glareola ocularis*
***Glareola pratincola* - Rooivlerksprinkaanvoël
* Genus *Rhinoptilus*
***Rhinoptilus africanus* - Dubbelbanddrawwertjie
***Rhinoptilus bitorquatus*
***Rhinoptilus chalcopterus* - Bronsvlerkdrawwertjie
***Rhinoptilus cinctus* - Driebanddrawwertjie
* Genus *Stiltia*
***Stiltia isabella*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Cursorius

***Cursorius*** is 'n genus van voëls in die familie Glareolidae. Die genus omvat 5 spesies.

Voëls in die genus het lang bene, kort vlerke en lang skerp snawels wat afwaarts gekurf is. Hulle jag insekte deur van hulle sig gebruik te maak, wat hulle te voet agterna sit. Die wyfies lê 2-3 eiers op 'n slag op die grond.

## Spesies 
* *Cursorius coromandelicus*
* *Cursorius cursor*
* *Cursorius rufus* - Bloukopdrawwertjie
* *Cursorius somalensis*
* *Cursorius temminckii* - Trekdrawwertjie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Glareola

**Glareola** is 'n genus van voëls in die orde Charadriiformes. Die genus omvat 7 spesies.

## Spesies 
* *Glareola cinerea*
* *Glareola lactea*
* *Glareola maldivarum*
* *Glareola nordmanni* - Swartvlerksprinkaanvoël
* *Glareola nuchalis* - Withalssprinkaanvoël
* *Glareola ocularis*
* *Glareola pratincola* - Rooivlerksprinkaanvoël

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Rhinoptilus

**Rhinoptilus** is 'n familie van voëls in die orde Charadriiformes. Die familie omvat 4 spesies.

## Spesies 
* *Rhinoptilus africanus* - Dubbelbanddrawwertjie
* *Rhinoptilus bitorquatus*
* *Rhinoptilus chalcopterus* - Bronsvlerkdrawwertjie
* *Rhinoptilus cinctus* - Driebanddrawwertjie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Chionididae

**Chionididae** is 'n familie van voëls in die orde van steltloperagtiges (*Charadriiformes*). Die familie omvat een genus met twee spesies.

Voëls in die familie broei op sub-antarktiese eilande en die Antarktiese Skiereiland. Die grootskedebek migreer in die suidelike winter na die Falkland-eilande en die kusgebiede van suidelike Suid-Amerika. Hulle is die enigste voëlfamilie wat endemies in die Antarktiese streek broei. Verder is hulle ook die enigste Antarktiese voëls sonder gewebde voete.

## Taksonomie 
* Genus *Chionis*
** *Chionis albus* - Grootskedebek
** *Chionis minor* - Kleinskedebek

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Eupodotis

***Eupodotis*** is 'n genus van voëls in die familie wildepoue en korhane (*Otididae*). Die genus omvat vyf spesies wat almal in Afrika voorkom. Spesies van die genera *Afrotis* en *Lophotis* word soms by die genus ingesluit; hoewel sekere bronne die Vaalkorhaan, Woestynkorhaan en *Eupodotis humilis* as 'n aparte genus *Heterotetrax* aandui.

## Spesies 
* *Eupodotis senegalensis* - Witpenskorhaan
* *Eupodotis caerulescens* - Bloukorhaan
* *Eupodotis vigorsii* - Vaalkorhaan
* *Eupodotis rueppellii* - Woestynkorhaan
* *Eupodotis humilis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Neotis

***Neotis*** is 'n genus van voëls in die familie van wildepoue en korhane (*Otididae*). Die genus omvat vier spesies.

## Spesies 
* *Neotis denhami* - Veldpou
* *Neotis heuglinii*
* *Neotis ludwigii* - Ludwigse pou
* *Neotis nuba*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Echidna

**Echidna** is 'n genus in die familie van bontpalings (*Muraenidae*).

## Spesies 
Die genus omvat die volgende spesies:
* *Echidna amblyodon* (Bleeker, 1856)
* *Echidna catenata* (Bloch, 1795)
* *Echidna delicatula* (Kaup, 1856)
* *Echidna leucotaenia* Schultz, 1943
* *Echidna nebulosa* - Bontpaling (Ahl, 1789)
* *Echidna nocturna* (Cope, 1872)
* *Echidna peli* (Kaup, 1856)
* *Echidna polyzona* (Richardson, 1845)
* *Echidna rhodochilus* Bleeker, 1863
* *Echidna unicolor* Schultz, 1953
* *Echidna xanthospilos* (Bleeker, 1859)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings
Swartvlerksprinkaanvoël

Die **Swartvlerksprinkaanvoël** (*Glareola nordmanni*) is 'n gelokaliseerde, algemene somertrekvoël en bly in groot swerms saam. Die voël is 23 – 25&nbsp;cm groot en weeg  90 – 110 gram met 'n vlerkspan van 64&nbsp;cm. Suid-Afrika onderhou die meeste van die wêreldbevolking tydens die suidelike somer. In Engels staan die voël bekend as *Black-winged Pratincole*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Withalssprinkaanvoël

Die **withalssprinkaanvoël** (*Glareola nuchalis*) is 'n skaars intra-Afrika trekvoël in tropiese en subtropiese gebiede. Dit word by rotsagtige plekke in riviere aangetref, en word in Suider-Afrika byna uitsluitlik by die Zambezi-, Chobe- en Okavangoriviere opgemerk, en is slegs as 'n skaars swerwer suidwaarts daarvan. Die streekbevolking is minder as 2&nbsp;000. Die voël is 17 tot 20&nbsp;cm groot en weeg  42 tot 55 gram met 'n vlerkspan van 50&nbsp;cm. In Engels staan dit as die *rock pratincole* bekend.

## Subspesies
Daar is twee erkende subspesies:

**G. n. nuchalis* (Gray, 1849), – *withalssprinkaanvoël* – Tsjad tot Ethiopië, suidwaarts na suidelike Angola & noordoostelike  Namibië tot westelike Zambië & Mosambiek

**G. n. liberiae* (Schlegel, 1881), – *roeshalssprinkaanvoël* – van Sierra Leone tot westelike Kameroen

## Galery

GalactochryseaKeulemans.jpg|Illustrasie van die twee subspesies (Keulemans)
Rock pratincole, Murchison Falls National Park 2022-02-01.jpg|'n Broeipaar in Uganda by hul twee kuikens
Rock pratincoles (51880651745).jpg|'n Groepie vertoef op rotse in die Choberivier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Spoorvlerkkiewiet

Die **Spoorvlerkkiewiet** (*Vanellus spinosus*) is 'n skaars voël en swerwer. Die voël is 5 keer opgeteken in Noord-Namibië, Botswana, Zimbabwe en Mosambiek. Gewoonlik kom die voël voor in groot riviere en vloedvlaktes verder noord in Afrika. Die voël is 25 – 28&nbsp;cm groot en weeg  135 - 175 gram met 'n vlerkspan van 75&nbsp;cm. In Engels staan die voël bekend as *Spur-winged Lapwing*.

## Fotogalery 

Spur-winged Lapwing.jpg|'n Spoorvlerkkiewiet in Beer-Sheva, Israel
Vanellus spinosus MHNT.jpg|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witvlerkkiewiet

Die **Witvlerkkiewiet** (*Vanellus crassirostris*) is 'n gelokaliseerde, algemene standvoël en nomade in vleie en vloedvlaktes. Die voël kom voor in die noorde van KwaZulu-Natal, Okavangodelta, middel en onder Zambezirivier.  Die voël is 29 – 31&nbsp;cm groot en weeg  160 - 220 gram met 'n vlerkspan van 76&nbsp;cm. In Engels staan die voël bekend as *Long-toed Lapwing*.

## Fotogalery 

Longtoedlapwing.JPG|'n Witvlerkkiewiet 
DefillipiaKeulemans.jpg|Illustrasie, 1896

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witkopkiewiet

Die **Witkopkiewiet** (*Vanellus albiceps*) is 'n skaars standvoël en nomade langs sandbanke en sandstroke langs groot riviere. Die voël kom voor in die noorde van Suider-Afrika.  Die voël is 28 – 32&nbsp;cm groot en weeg  150 - 210 gram met 'n vlerkspan van 80&nbsp;cm. In Engels staan die voël bekend as *White-crowned Lapwing*.

## Fotogalery 

White-headed Lapwing Vanellus albiceps Head 2428px.JPG|Witkopkiewiet se kop van naby.
Vanellus albiceps -San Diego Wild Animal Park-8a-3c.jpg|Bolyf
The white-crowned lapwing.jpg|Witkopkiewiet van naby

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witpenskorhaan

Die **witpenskorhaan** (*Eupodotis senegalensis*) is 'n skaars standvoël wat voorkom in die Oos-Kaap, noordoos Vrystaat en Gauteng. Die voël leef in oop grasvelde en yl beboste savanne en verkies hoër gras soos die meeste korhane. Die voël is 52 – 60&nbsp;cm groot en weeg  1.2 – 1.6 kilogram. In Engels staan die voël bekend as die *White-bellied Korhaan* of *White-bellied Bustard*.

[duimnael|links|Mannetjie in Maasai Mara, [Kenia.]]
[duimnael|links|*E. s. erlangeri*, wyfie, [Serengeti, Tanzanië.]]
duimnael|links|*E. s. erlangeri*, mannetjie, Serengeti, Tanzanië.

## Subspesies 
Vyf subspesies word erken:

* *E. s. senegalensis* (Vieillot, 1820)
* *E. s. canicollis* (Reichenow, 1881)
* *E. s. erlangeri* (Reichenow, 1905)
* *E. s. mackenziei* (C.M.N. White, 1945)
* *E. s. barrowii* (J.E. Gray, 1829)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kraanvoëlagtiges

**Kraanvoëlagtiges** (*Gruiformes*) is 'n orde van voëls wat 'n heterogene versameling van voëls omvat, en waarskynlik nie 'n natuurlike groep vorm nie. Die groep staan ook soms bekend as die **kraanvoëls, ralle en verwantes**. Verskeie fossiele van die orde is al gevind, waarvan sekere families al uitgesterf het. Die oudste fossiele stam uit die vroeë Eoseen.

## Taksonomie 
* Aramidae
* Gruidae (Kraanvoëls) 
* Heliornithidae
* Psophiidae (Trompetvoëls)
* Rallidae
* Sarothruridae

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Grootswartvlerkkiewiet

Die **Grootswartvlerkkiewiet** (*Vanellus melanopterus*) is 'n skaars standvoël en plaaslike trekvoël in grasveldhabitatte. Die voël kom voor aan die suid- en ooskus van Suid-Afrika en die onmiddellike binneland. Die voël is 26 – 28&nbsp;cm groot en weeg  150 - 200 gram met 'n vlerkspan van 78&nbsp;cm. In Engels staan die voël bekend as *Black-winged Lapwing*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 
* 

## Verwysings
Kleinswartvlerkkiewiet

Die **Kleinswartvlerkkiewiet** (*Vanellus lugubris*) is 'n skaars standvoël en plaaslike trekvoël in droë, oop kortgrasgebiede in savanne. Die voël kom voor in Noord-KwaZulu-Natal, eSwatini en Mosambiek. Die voël is 22 – 26&nbsp;cm groot en weeg  100 - 140 gram met 'n vlerkspan van 72&nbsp;cm. In Engels staan die voël bekend as *Lesser Blacked Plover*.

duimnael|links|'n Kleinswartvlerkkiewiet.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Grysstrandkiewiet

__NOTOC__

Die **grysstrandkiewiet** (*Pluvialis squatarola*) is 'n waadvoël en algemene somerbesoeker aan Suider-Afrika se oop kuslyn en kuswatermere. Dit is 'n langafstand-trekvoël wat buite die broeityd bykans wêreldwyd aan kuslyne aangetref word. Die voël word 27 tot 31&nbsp;cm groot en weeg  180 tot 300 gram. Dit het 'n vlerkspan van 76&nbsp;cm. Die Suider-Afrikaanse streekbevolking is ongeveer 25&nbsp;000 voëls. In Engels staan dit as die *grey plover* bekend.

## Fotogalery 

Pluvialis squatarola.jpg|'n Grysstrandkiewiet in winterdrag
Black bellied plover (Gray plover ) 2.jpg|Die rugkant in vlug
來香山濕地度冬的候鳥-灰斑鴴.jpg|In vlug is die swart okselvere opvallend
Pluvialis squatarola MHNT.jpg|Eier uit 'n nes in die Russiese toendra

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Pluvialis

***Pluvialis*** is 'n genus van kiewiete, 'n groep waadvoëls in die familie Charadriidae. Die genus omvat 4 spesies. Hierdie voëls broei in die gematigde of Arktiese Noordelike Halfrond.

## Spesies 
**Pluvialis apricaria*
**Pluvialis dominica* - Amerikaanse goue strandkiewiet
**Pluvialis fulva* - Oosterse goue strandkiewiet
**Pluvialis squatarola* - Grysstrandkiewiet

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Charadriidae

**Charadriidae ** is 'n familie van voëls in die orde van steltloperagtiges (*Charadriiformes*). Die familie omvat 11 genera met 'n totaal van 67 spesies.

## Taksonomie 
* Subfamilie: Vanellinae
** Genus *Erythrogonys* (1 spesie)
** Genus *Vanellus* (23 spesies)
* Subfamilie: Charadriinae
** Genus *Pluvialis* (4 spesies)
** Genus *Charadrius* (meer as 30 spesies)
** Genus *Thinornis* (2 spesies)
** Genus *Elseyornis* (1 spesie)
** Genus *Peltohyas* (1 spesie)
** Genus *Anarhynchus* (1 spesie)
** Genus *Phegornis* (1 spesie)
** Genus *Oreopholus* (1 spesie)
** Genus *Hoploxypterus* (1 spesie)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Lelkiewiet

Die **Lelkiewiet** (*Vanellus senegallus*) is 'n redelike algemene standvoël en kom voor in die noorde en ooste van Suider-Afrika. Die streekbevolking is ongeveer 15,000 voëls. Die voël is 34 – 35&nbsp;cm groot en weeg  180 - 280 gram met 'n vlerkspan van 86&nbsp;cm. In Engels staan die voël bekend as *African Wattled Lapwing*.

duimnael|links|Lelkiewiet se bolyf.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Vanellus

***Vanellus*** is 'n genus van voëls in die familie Charadriidae. Die genus omvat 23 spesies.

## Spesies 
**Vanellus albiceps* – Witkopkiewiet
**Vanellus armatus* – Bontkiewiet
**Vanellus chilensis* – Bronskiewiet
**Vanellus cinereus*
**Vanellus coronatus* – Kroonkiewiet
**Vanellus crassirostris* – Witvlerkkiewiet
**Vanellus duvaucelii*
**Vanellus gregarius*
**Vanellus indicus*
**Vanellus leucurus*
**Vanellus lugubris* – Kleinswartvlerkkiewiet
**Vanellus macropterus*
**Vanellus malabaricus*
**Vanellus melanocephalus*
**Vanellus melanopterus* – Grootswartvlerkkiewiet
**Vanellus miles* 
**Vanellus resplendens* 
**Vanellus senegallus* – Lelkiewiet
**Vanellus spinosus* – Spoorvlerkkiewiet
**Vanellus superciliosus*
**Vanellus tectus*
**Vanellus tricolor*
**Vanellus vanellus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Tiangong-program

duimnael|Diagram van Tiangong 1 (links) met ’n besoekende Shenzhou-ruimtetuig (regs).
**Tiangong** (Chinees: 天宫一号; "Hemelse Paleis") is 'n ruimtestasieprogram van die Volksrepubliek China. Die doel is om ’n ruimtestasie te bou wat vergelykbaar is met die Russiese stasie Mir. Dit is ’n onafhanklike projek sonder samewerking met enige ander land.

## Die projek 
Die program is in 1992 begin as **Projek&nbsp;921-2**. ’n Groot ruimtestasie sal in drie fases gebou word en sou teen 2020 voltooi wees, min of meer teen die tyd dat die Internasionale Ruimtestasie (IRS) van diens onttrek sal word. Die voltooiing van die projek is intussen uitgestel tot 2022.

### Ruimte laboratorium fase 
Chinese pogings om lae aardwentelbaan-ruimtestasievermoëns te ontwikkel, begin met 'n ruimtelaboratoriumfase, met die bekendstelling van drie Tiangong-toetsvoertuie (wat later tot twee verminder is). Op 11 Junie 2013 is Shenzhou 10, ook met drie bemanningslede, lanseer. Tiangong&nbsp;1 het intussen teruggeval na die Aarde. Dit het die atmosfeer op 2 April 2018 binnegegaan en uitgebrand.

#### Tiangong&nbsp;2 
'n Tweede en derde toetsstasie is oorspronklik beplan voor die ruimtestasie gebou word. Hulle is egter gekombineer as een projek, Tiangong&nbsp;2. Dié meer gevorderde laboratorium is op 15 September 2016 lanseer.

### Groot ruimtestasie 
Hoof artikel : Chinese groot modulêre ruimtestasie

China beplan om die wêreld se derde multimodule-ruimtestasie te bou om Mir en die IRS op te volg.

* Laboratoriumkajuitmodule I (LKM-1) en laboratoriumkajuitmodule II (LCM-2) - gebaseer op Tiangong-2 "ruimtelaboratorium". Elke laboratoriummodule is 14,4 meter lank, met dieselfde maksimum deursnee en die lanseringsgewig van die kernmodule.

## Verwysings 
## Eksterne skakels 
* 
* Artikel oor Projek 921-2
* China plans more space missions – Artikel, 16 Oktober 2003
* Detail van Projek 921 

* 15px Hierdie artikel is merendeels vertaal uit die Engelse Wikipedia
Amerikaanse goue strandkiewiet

Die **Amerikaanse goue strandkiewiet** (*Pluvialis dominica*) is 'n voël en  somerswerwer aan Suid-Afrika se kuswatermassas  en kortgrasveld. Die voël is 24 – 26&nbsp;cm groot en weeg  120 - 180 gram met 'n vlerkspan van 68&nbsp;cm. In Engels staan die voël bekend as *American golden plover*.

## Fotogalery 

Americangoldie39.jpg|'n Amerikaanse goue strandkiewiet besig om op te styg.
Pluvialis dominica eggs and nest.jpg|Nes met 4 eiers.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Oosterse goue strandkiewiet

Die **Oosterse goue strandkiewiet** (*Pluvialis fulva*) is 'n voël en somerswerwer aan Suid-Afrika en verkies riviermondings en strandmere. Hulle word selde binnelands gesien. Die voël is 23 – 25&nbsp;cm groot en weeg  110 - 170 gram met 'n vlerkspan van 65&nbsp;cm. In Engels staan die voël bekend as *Pacific golden plover*.

## Fotogalery 

Pacific Golden Plover Pluvialis fulva DSCN8381 (4).jpg|Voor die broeityd in Indië
Pluvialis fulva (0s3).JPG|In broeidrag in Japan
Pluvialis fulva taking off - Christopher Watson, crop.jpg|Aan die waterkant in Australië
Pgp Pulvialis fulva 690V4048 - Flickr - Lip Kee.jpg|Besig om prooi te vreet
Pluvialis fulva MHNT.ZOO.2010.11.147.4.jpg |'n Legsel uit Siberië (museum-eksemplare)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Charadrius

***Pluvialis*** is 'n genus van kiewiete, 'n groep waadvoëls in die familie Charadriidae. Die genus omvat 31 spesies.

## Spesies 
* *Charadrius alexandrinus* - Kentse strandkiewiet
* *Charadrius alticola*
* *Charadrius asiaticus* - Asiatiese strandkiewiet
* *Charadrius bicinctus*
* *Charadrius collaris*
* *Charadrius dubius* - Kleinringnekstrandkiewiet
* *Charadrius falklandicus*
* *Charadrius forbesi*
* *Charadrius hiaticula* - Ringnekstrandkiewiet
* *Charadrius javanicus*
* *Charadrius leschenaultii* - Grootstrandkiewiet
* *Charadrius marginatus* - Vaalstrandkiewiet
* *Charadrius melodus*
* *Charadrius modestus*
* *Charadrius mongolus* - Mongoolse strandkiewiet
* *Charadrius montanus*
* *Charadrius morinellus*
* *Charadrius nivosus*
* *Charadrius obscurus*
* *Charadrius pallidus* - Rooibandstrandkiewiet
* *Charadrius pecuarius* - Geelborsstrandkiewiet
* *Charadrius peronii*
* *Charadrius placidus*
* *Charadrius ruficapillus*
* *Charadrius sanctaehelenae*
* *Charadrius semipalmatus*
* *Charadrius thoracicus*
* *Charadrius tricollaris* - Driebandstrandkiewiet
* *Charadrius veredus*
* *Charadrius vociferus*
* *Charadrius wilsonia*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Shenzhou

duimnael|240px|Die Shenzhou-ruimtetuig.
duimnael|240px|Die ruimtepak van Yang Liwei tydens die Shenzhou 5-missie.

**Shenzhou** (Chinees: 神舟) is ’n ruimtetuig wat deur die Volksrepubliek China ontwerp is. Die naam word soms vertaal as "goddelike tuig" of "towerboot". Die ontwerp stem ooreen met dié van die Russiese Sojoes-ruimtetuig, maar dit is groter. Die eerste Shenzhou-tuig is op 19 November 1999 lanseer en die eerste bemande sending was op 15 Oktober 2003. In Maart 2005 is ’n asteroïde 8256 Shenzhou genoem ter ere van die ruimtetuig.

## Geskiedenis 
China se eerste ruimteprogram is aanvanklik **Projek 921-1** genoem, maar ná die eerste onbemande vlug is dit na Shenzhou verander. Nog drie onbemande vlugte, een met diere en ses bemande vlugte het gevolg.

### Vlugte 
* Shenzhou 1 (19 November 1999) – onbemande toetsvlug
* Shenzhou 2 (9 Januarie 2001) – met diere aan boord
* Shenzhou 3 (25 Maart 2002) – met ’n pop aan boord
* Shenzhou 4 (29 Desember 2002) – met ’n pop; verskeie wetenskapeksperimente uitgevoer
* Shenzhou 5 (15 Oktober 2003) – 14 omwentelings om die Aarde met Yang Liwei aan boord
* Shenzhou 6 (12 Oktober 2005) – sending van vyf dae met Fei Junlong en Nie Haisheng
* Shenzhou 7 (25 September 2008) – drie bemanningslede: Zhai Zhigang, Liu Boming en Jing Haipeng; twee lede loop in die ruimte
* Shenzhou 8 (31 Oktober 2011) – onbemande sending met twee poppe; koppel aan die ruimtelaboratorium Tiangong 1.
* Shenzhou 9 (16 Junie 2012) – drie bemanningslede, onder wie ’n vrou: Jing Haipeng, Liu Wang en Liu Yang; koppel aan Tiangong 1.
* Shenzhou 10 (11 Junie 2013) – drie bemanningslede, onder wie ’n vrou: Nie Haisheng, Zhang Xiaoguang en Wang Yaping; koppel aan Tiangong 1.

## Verwysings 
## Eksterne skakels 
* Substelsels en projekbestuur van Shenzhou 7 
* Apollo D-2 Proposal by General Electric, Encyclopedia Astronautica

* 15px Hierdie artikel is merendeels vertaal uit die Engelse Wikipedia
Ryukyu-eilande

Die **Ryukyu-eilande** (Japannees: 琉球諸島, *Ryūkyū-shotō*, [ɾʲɯːkʲɯː]), in Japan bekend as **Nansei-eilande** (南西諸島, *Nansei-shotō*, letterlik: "Suidwestelike eilande") en **Ryukyu-boog** (琉球弧, *Ryūkyū-ko*) is 'n vulkaniese argipel in die suidweste van Japan tussen die Oos-Chinese in die noordweste en die Filippynse See in die suidooste. Die eilande strek sowat 1&nbsp;100&nbsp;km suidwes van Kioesjoe in die noordooste tot by die Republiek China op Taiwan in die suidweste.

[duimnael|links|[Nasa-satellietbeeld van die Ryukyu-eilande]]
Die Ryukyu-eilande se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.

Die grootste van die eilande is Okinawa. Op die eilande word die Ryukyu-tale gepraat, wat saam met Japannees tot die Japannese tale behoort.

In 1429 is die eilande in die Koninkryk Ryukyu verenig, wat in 1879 deur Japan geannekseer is. Tydens die Tweede Wêreldoorlog het op 1 April 1945 die enigste veldslag op die grondgebied van Japan plaasgevind, sien Slag van Okinawa.

Die Verenigde State van Amerika het die eilande van 1945 tot 1972 beset, waarna hulle aan Japan teruggegee is.

## Yonaguni-monument 
Aan die kus van die suidelikste eiland, Yonaguni, word onderwater rotsformasies bekend as die Yonaguni-monument aangetref wat sommige kenners as natuurlik beskou terwyl ander, soos die mariene geoloog Masaaki Kimura, meen dit is mensgemaakte monoliete. Hierdie bewerings is beskryf as skynargeologie.

## Verwysings 
## Eksterne skakels 
*
Asiatiese strandkiewiet

Die **Asiatiese strandkiewiet** (*Charadrius asiaticus*) is 'n voël en somerbesoeker aan Suider-Afrika, veral aan die noorde. Hulle verkies yl grasgebiede en wateroewers en kom gewoonlik in swerms voor. Die voël word 18 – 22&nbsp;cm groot en weeg  60 - 78 gram met 'n vlerkspan van 58&nbsp;cm. In Engels staan die voël bekend as *Caspian plover*.

## Fotogalery 

Charadrius asiaticus Ill.jpg|Illustrasie, 1902.
Caspian Plover in Koonthalulam village, India, by Dr. Tejinder Singh Rawal.jpg|'n Paar Asiatiese strandkiewiete.
Caspian Plover.ogg|Video van 'n Asiatiese strandkiewiet in die natuur.
Charadrius asiaticus MHNT.ZOO.2010.11.147.12.jpg |Museumeksemplaar

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Grootstrandkiewiet

Die **grootstrandkiewiet** (*Charadrius leschenaultii*) is 'n voël en skaars somerbesoeker aan Suider-Afrika se kuswatermassas. Hulle kom meer in die ooste voor veral in Mosambiek. Die voël word 22 – 25&nbsp;cm groot en weeg  75 - 130 gram met 'n vlerkspan van 55&nbsp;cm. Die streeksbevolking is sowat 2000 voëls. In Engels staan die voël bekend as die *Greater sand plover*.

## Fotogalery 

Greater Sand Plover wynnum.ogg|Video van 'n grootstrandkiewiet in die natuur.
Charadrius leschenaultii MHNT.jpg|Eier van 'n grootstrandkiewiet.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Vlag van die Salomonseilande

Die **nasionale vlag van die Salomonseilande** is op 18 November 1977 in gebruik geneem. Die vlag vertoon ’n geel diagonale baan onder aan die vlagpaalkant na bo aan die wapperkant met ’n blou driehoek aan die vlagpaalkant en vyf wit sterre in die skildhoek en ’n groen driehoek op die wapperkant.

## Simboliek 
Die vyf hoofeilandgroepe word deur die vyf sterre verteenwoordig. Die blou stel die omringende oseaan voor, die groen stel die land voor en die geel stel sonskyn voor.

## Ander vlae 
Die burgerlike vaandel (vir handelskepe) en staatsvaandel (vir nie-militêre regeringsvaartuie) is rooi en blou vlae onderskeidelik, met die nasionale vlag in die skildhoek.

Die vlootvaandel (vir polisievaartuie) is gebaseer op die Britse wit vaandel, 'n rooi Sint Joriskruis op 'n wit veld, met die nasionale vlag in die skildhoek.

Lêer:Flag of the Solomon Islands (1956–1966).svg|  Vlag van die Brits-Salomonseilandeprotektoraat, 1956 tot 1966
Lêer:Civil Ensign of the Solomon Islands.svg| Burgerlike vaandel van die Salomonseilande
Lêer:Government Ensign of the Solomon Islands.svg| Regeringsvaandel van die Salomonseilande
Lêer:Naval Ensign of the Solomon Islands.svg| Vlootvaandel van die Salomonseilande
Lêer:Customs Ensign of the Solomon Islands.svg| Doeanevaandel van die Salomonseilande

## Sien ook 
* God Save Our Solomon Islands

## Verwysings 
## Eksterne skakels 
*  Salomonseilande by *Flags of the World*.
*
Mongoolse strandkiewiet

Die **Mongoolse strandkiewiet** (*Charadrius mongolus*) is 'n voël en redelike algemene somerbesoeker aan Suider-Afrika se kuswatermassas veral in Mosambiek en die noorde van KwaZulu-Natal. Hulle is ook 'n seldsame besoeker by Langebaan. Die voël is 19 – 21&nbsp;cm groot en weeg  45 - 90 gram met 'n vlerkspan van 50&nbsp;cm. Die streeksbevolking is minder as 'n 1&nbsp;000 voëls. In Engels staan die voël bekend as die *Lesser sand plover*, of ''Mongolian plover.

## Fotogalery 

Mongolian Plover95.ogv|Video van 'n Mongoolse strandkiewiet in die natuur.
Charadrius mongolus - Laem Pak Bia.jpg|'n Mongoolse strandkiewiet.
Lesser Sand Plovers with Sanderling I2 IMG 9382.jpg|Mongoolse strandkiewiete in Indië.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Krantzkloof-natuurreservaat

Die **Krantzkloof-natuurreservaat**, bestuur deur Ezemvelo KZN-Natuurlewe, bewaar 584 ha van die bolope van die Molweni- en Nkutu-ravyne in KwaZulu-Natal, wat deur erosie uit die sandsteen Kloofplato

Die reservaat huisves 'n hoë plantdiversiteit insluitend broodbome en ander seldsame soorte. Enkelinge van 'n byna uitgewisde kambrosoort, *Brachystelma natalense*, word hier bewaar, benewens die enigste Suid-Afrikaanse bevolking van 'n kleurryke Akantusstruik, *Metarungia pubinervia*. Sowat 12 amfibie-, 254 voël-, 40 soogdier-, 35 reptiel-, 101 skoenlapper- en 274 boomsoorte is al in die kloof of nabye omgewing aangeteken.

## Geriewe en toegang 
Die reservaat bied geen verblyf- of kampeergeriewe nie, maar die Interpretatiewe Sentrum langs die Kloof Falls-pad is te huur vir vergaderings, konferensies en sosiale byeenkomste van tot 50 persone. Die Kloofvalle-piekniekplek is daagliks oop van sonop tot sononder teen 'n tarief van R20 per persoon, of R10 vir kinders onder 12 jaar. Die Valleyrylaan-piekniekplek is oop oor naweke of deur bespreking op weeksdae. Geen troeteldiere word in die reservaat toegelaat nie.

## Wandelpaaie 
Verkenning van die reservaat geskied deur middel van sewe wandelpaaie. Hulle word aangedui as die rooi (Nkutuvalle, 1.25 uur), geel (Molweni, 4.5 uur), groen (Ntombeni, 1 uur), blou (Langskadus, 1.5 uur), oranje (Baken, 1 uur), swart (Mpiti, 45 min) en wit (2 uur) wandelpaaie. 

Die Nkutuvalle-wandelpad stel 'n stapper in staat om die voet van die Nkutuvalle te bereik, en na die Nkutu-piekniekplek terug te keer in 30 minute. Die veeleisende Molwenivoetpad lei 'n stapper sowat 350 meter afwaarts na die ravynbodem, en stel die besoeker in staat om die voet van die Kloofvalle te besigtig, voor dit op dieselde spoor terugkeer. Die Ntombenivoetpad steek 'n gelyke strook grasveld oor na "Die Skeur" wat wye uitsigte oor die laer ravyn bied. Die Langskadus-voetpad volg die Molwenirivier stroomop in 'n koel en gelyk woudgebied. Die Bakenvoetpad vurk vanaf die Molwenivoetpad en neem die stapper oor gelyk grasveld bo die kranse. Georganiseerde uitstappies kan oor naweke bespreek word.

## Liggings 
[duimnael|250px|regs|Die [Kloofpadda is 'n bedreigde amfibiër]] 
*Bridlepad-uitkykpunt 
*Kloofvalle (hoof-) piekniekplek 
*Nkutu (Valley Drive) piekniekplek 

## Verwysings 
## Eksterne skakels 
*
Wet van Mede en Perse

[duimnael|300px|Mede en Perse afgebeeld in [Persepolis, Iran in die 5de eeu v.C. Die Mede dra die ronde hoede.]]

Die **Wet van Mede en Perse** is 'n uitdrukking wat dui op 'n vaste reël of afspraak wat nie verander kan word nie. Die uitdrukking is vanaf twee Bybelverse ontleen:

Selfs die koning kon nie een van die wette ongedaan maak nie. Omdat hierdie wette onherroeplik was, is die koninklike wil ingeperk en het die bevolking regsekerheid bekom.

## Die wet van Mede en Perse in die boek Daniël 
Daniël 6 beskryf hoe die Babiloniese koning Darius deur so 'n wet gedwing is om teen sy sin op te tree.

Die koning het van Daniël gehou, maar die hoogwaardigheidsbekleërs was jaloers op hom. Hulle versoek toe die koning om 'n wet te skryf om die aanbidding van 'n god, met uitsondering van die koning self, met die dood in die leeukuil te straf. Hulle het geweet dat Daniël die verbod sou oortree en gevang sou word. Toe Daniël daarna vir die oortreding vasgetrek word, kon die koning nie die wet tersyde stel of grasie verleen nie.

Daniël is gevolglik in die leeukuil gegooi, maar God het gesorg dat die leeus hom geen leed aandoen nie. Die wet is uitgevoer, maar nêrens het gestaan dat die veroordeelde in die leeukuil moes bly totdat hy verslind is nie.

## Verwysings
Internasionale Ruimtestasie

250px|duimnael|Die Internasionale Ruimtestasie in Mei 2011, soos gesien vanaf die Endeavour-ruimtetuig.
Die **Internasionale Ruimtestasie** (IRS) is ’n ruimtestasie wat om die Aarde wentel en deur verskillende lande gebou, beman en onderhou word. Die eerste module is op 20 November 1998 gelanseer en die stasie word sedert 2 November 2000 permanent bewoon. Dit is in die eerste tien jaar van die huidige eeu aanhoudend uitgebrei en op 27 Mei 2011 voltooi.

Die Internasionale Ruimtestasie dien as 'n mikrogravitasie- en ruimtenavorsings-laboratorium waarin bemannings eksperimente kan uitvoer in biologiese, menslike, fisika, astronomie, meteorologie en ander velde.

## Geskiedenis 
In 1982 het die Amerikaanse president Ronald Reagan voorgestel dat ’n internasionale ruimtestasie met die naam Freedom gebou word. Daar het egter niks van gekom nie en in die begin van die 1990's is die konsep en die naam gewysig. Rusland, wat besef het dat daar geen verdere toekoms in hul ruimtestasie, Mir, was nie, het besluit om aan die projek deel te neem en sy eie planne vir Mir 2 op die ys gesit.

Om ervaring op te doen met ruimtestasies (onder meer langdurige verblyf in die ruimte), het die VSA en Rusland ’n ooreenkoms aangegaan wat bekend was as Fase Een. Daarvoor is omvattend gebruik gemaak van die Mir-ruimtestasie. In September 1993 het Al Gore en Wiktor Tsjernomirdin die planne van Fase Twee aangekondig. Dit was die daadwerklike bou van die Internasionale Ruimtestasie.

Op 29 Januarie 1998 is die ooreenkoms vir die ruimtestasie deur 16 lande onderteken. Dit het die basis gevorm van die grootste internasionale wetenskaplike projek in die geskiedenis van ruimtevaart. Die deelnemende lande is (in alfabetiese volgorde):

Fase Drie van die projek behels die volledige werking en permanente bewoning van die ruimtestasie.

## Huidige status 
Die IRS se wentelbaan is tussen 330 en 435&nbsp;km van die aarde af. Dit beweeg teen 7&nbsp;706,6&nbsp;m/s (27&nbsp;743,8&nbsp;km/h) en voltooi 15,7 wentelings per dag. Dit sal moontlik tot in 2028 in werking wees, waarna dit uit sy wentelbaan gehaal sal word sodat dit in die see kan neerstort.

## Waarneembaarheid 
Vanweë die grootte van die Internasionale Ruimtestasie, veral van die sonpanele, is dit maklik met die blote oog sigbaar van die Aarde af. NASA het ’n lys met besonderhede wanneer die IRS van Suid-Afrika af sigbaar is.

## Sien ook 
* Sterrekunde-portaal

## Verwysings 
## Eksterne skakels 
* IRS op die Nasa-webtuiste
* IRS op die ESA-webtuiste
* Ligging van die IRS t.o.v. die Aarde 

* 15px Hierdie artikel is vertaal uit die Nederlandse Wikipedia
Vlag van Samoa

Die **nasionale vlag van Samoa** is op 1 Januarie 1962 amptelik in gebruik geneem. Die vlag vertoon ’n enkele rooi baan met ’n blou skildhoek en ’n Suiderkruismotief daarbinne.

## Simboliek 
Die rooi kleur in die vlag stel waagmoed voor, die blou stel vryheid voor en die wit stel reinheid voor.

Die vyf sterre stel die Alpha-, Beta-, Delta-, Gamma- en Epsilonsterre van die Suiderkruis voor. Die Suiderkruis op die vlag stel die land se geografiese posisie in die wêreld voor en dui ook op die land se bande met Nieu-Seeland wat ook die Suiderkruis op sy vlag het.

## Geskiedenis 
Met die besetting van Samoa deur Nieu-Seelandse magte op 29 Augustus 1914 is ’n blou Britse vaandel gebruik vir die vlag van Samoa. Op die wapperkant was ’n wit skyf waarin drie palmbome te sien was. Die blou vaandel is op land gebruik terwyl ’n soortgelyke rooi vaandel op see gebruik is.

Op 26 Mei 1948 het Samoa ’n eie vlagontwerp gekry soortgelyk aan die huidige. Op hierdie ontwerp was daar egter slegs vier sterre in die Suiderkruismotief. Die huidige ontwerp is op 24 Februarie 1949 in gebruik geneem maar is eers op 1 Januarie 1962 amptelik erken.

## Ander vlae 

Lêer:Flag of Samoa (1879).svg|  Vlag van die Koninkryk Samoa, 1879 tot 1900
Lêer:Flag of the German Empire.svg|  Vlag van Duits-Samoa, 1 Maart 1900 tot 29 Augustus 1914
Lêer:Flag of German Samoa.svg|   Voorgestelde vlag vir Duits-Samoa
Lêer:Flag of New Zealand.svg|  Vlag van Nieu-Seeland, 1914 tot 1920
Lêer:Flag of the Samoa Trust Territory.svg|  Amptelike Blou vaandel van Wes-Samoa onder mandaat met die VK, 17 Desember 1920 tot 1 Januarie 1962
Lêer:Flag of Samoa (1948-1949).svg|  Vlag van Wes-Samoa, 26 Mei 1948 tot 24 Februarie 1949

### Soortgelyke vlae 

Lêer:Flag of the Republic of China.svg| Vlag van die Republiek China
Lêer:Flag of Myanmar (1974-2010).svg| Vlag van Mianmar, 1974 tot 2010

## Sien ook 
* O le fuʻa o le saʻolotoga o Samoa

## Verwysings 
## Eksterne skakels 
*  Samoa by *Flags of the World*.
*
Kommandodrif-natuurreservaat

**Kommandodrif-natuurreservaat** is 'n natuurreservaat in die Oos-Kaap, Suid-Afrika wat deur die Oos-Kaapse Parkeraad bestuur word. Die reservaat se oppervlak beslaan 5&nbsp;827&nbsp;ha. Die Kommandodrifdam is in die reservaat geleë.

## Verwysings 
## Eksterne skakels 
* Oos-Kaapse Parke
Jakkalsvoëls

**Jakkalsvoëls** (*Buteo*) is 'n genus van voëls in die familie van ouwêreldse aasvoëls (*Accipitridae*). Die genus omvat byna 30 spesies.

## Spesies 
**Buteo albigula*
**Buteo albonotatus*
**Buteo archeri*
**Buteo augur* - Witborsjakkalsvoël
**Buteo auguralis*
**Buteo bannermani*
**Buteo brachypterus*
**Buteo brachyurus*
**Buteo burmanicus*
**Buteo buteo* - Bruinjakkalsvoël
**Buteo galapagoensis*
**Buteo hemilasius*
**Buteo jamaicensis*
**Buteo japonicus*
**Buteo lagopus*
**Buteo lineatus*
**Buteo nitidus*
**Buteo oreophilus*
**Buteo plagiatus*
**Buteo platypterus*
**Buteo regalis*
**Buteo ridgwayi*
**Buteo rufinus* - Langbeenjakkalsvoël
**Buteo rufofuscus* - Rooiborsjakkalsvoël
**Buteo socotraensis*
**Buteo solitarius*
**Buteo swainsoni*
**Buteo trizonatus* - Bosjakkalsvoël
**Buteo ventralis*

Geskuif na genus *Geranoaetus*:
**Geranoaetus polyosoma*
**Geranoaetus albicaudatus*

Geskuif na genus *Rupornis*
**Rupornis magnirostris*

Geskuif na genus *Parabuteo*
**Parabuteo leucorrhous*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Dwesa-natuurreservaat

**Dwesa-natuurreservaat** is 'n natuurreservaat aan die Wildekus van die voormalige Transkei, Suid-Afrika wat deur die Oos-Kaapse Parkeraad bestuur word. Die reservaat se oppervlak beslaan 5 450 hektaar (13 500 akker). Die Dwesa-Cwebe seebewaringsgebied, wat by die park gevoeg is, het 'n area van 19 293 hektaar (47 670 akker).

## Eksterne skakels 
* Oos-Kaapse Parke
Tarkarivier

Die **Tarkarivier** is 'n rivier wat 13&nbsp;km suidwes van Tarkastad verbyvloei, sentraal in die Oos-Kaap van Suid-Afrika. Saam met die Baviaansrivier, Grootbrakrivier en die Katrivier vorm dit die bolope van die Groot-Visrivier.

Beide die Lake Arthur-dam en die Kommandodrifdam dam die rivier op. Laasgenoemde dam is in die Kommandodrif-natuurreservaat.

Die Tarkarivier is 'n deel van die "Vis tot Tsitsikama-waterbestuursgebied".

## Sien ook 
* Lys van riviere in Afrika

## Verwysings